নেত্রকোনার মোহনগঞ্জে গতকাল শ্রী শ্রী শ্যামা পূজা উপলক্ষে উপজেলা হল রুমে আইন শৃংখলা বিষয়ক এক সভা উপজেলা হল রুমে অনুষ্ঠিত হয়। এতে প্রধান অতিথি ছিলেন নেত্রকোনা -৪ আসনের এমপি, নারী শিশু বিষয়ক সংসদীয় স্থায়ী কমিটির সভাপতি রেবেকা মমিন, ইউএনও মোহাম্মদ মোজাম্মেল হকের সভাপতিত্বে অন্যান্যদের মধ্যে বক্তব্য রাখেন উপজেলা চেয়ারম্যান আখম শফিকুল হক, ওসি মেছবাহ্ উদ্দিন আমম্মেদ, আওয়ামীলীগ নেতা মির্জা আব্দুল গনি, ইউপি চেয়ারম্যান মোতাহার হোসেন চৌধুরী, রফিকুল ইসলাম মুরাদ, অমল সরকার, নিবারন চন্দ্র সাহা রায়, দীলিপ দত্ত, বিপ্লব রায় প্রমুখ। সভায় এমপি রেবেকা মমিন আসন্ন শ্যামা পূজায় সংশ্লিষ্ট সকলকে শান্তি শৃংখলা রক্ষার আহবান জানান। তিনি বলেন যদি কেউ আইন শৃংখলা পরিস্থিতির অবনতি করার চেষ্টা করে, তাহলে তাকে গ্রেফতার করে আইনের আওথায় আনা হবে। তিনি মোহনগঞ্জে যুগ যুগ ধরে উদযাপিত ঐতিয্যবাহী শ্যামা পূজার সফলতা কামনা করেন।